  Майя Бывальцева 25-тӥ гудырикошконлы Удмуртиын коронавирус инфекциен черламъёслэн лыдзы 27 адямилы йылӥз. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 12 улӥсьёслэн, Эгра ёросын ньыль улӥсьёслэн, Каракулино ёросын куинь улӥсьёслэн, Воткаын кык улӥсьёслэн зэмаз. Быдэн одӥг учыр Сарапулын, Кияса, Балезино, Дэри, Сарапул, Шаркан ёросъёсын пусъемын. 48 адями висёнэз ворми. Одӥг мурт улонысь кошкиз, воргоронлы 91 арес вал. Туннэ нуналлы элькунын выль коронавирус инфекциен черлан 3 сюрс 40 учыр лабораториосын зэматэмын. 2 сюрс 496 адями йӧназ, 57 мурт кулӥз. Та дыре кызь ньылезлэн висисьёслэн тазалыксы секыт лыдъяське. Тегъёс: Тазалык Ижкар висён Удмуртия коронавирус  